**Ministru kabineta noteikumu projekta „Grozījums Ministru kabineta 2009.gada 22.decembra noteikumos Nr.1564 „Noteikumi par valsts aizsardzības militāro objektu un iepirkumu centra sniegto publisko maksas pakalpojumu cenrādi””**

**sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1.Pamatojums | Ministru kabineta (turpmāk - MK) noteikumu projekta izstrādes nepieciešamība izriet no Likuma par budžetu un finanšu vadību 5.panta devītās daļas, MK 2009.gada 15.decembra noteikumu Nr.1418 „Valsts aizsardzības militāro objektu un iepirkumu centra nolikums” 2.6.punkta un no 2010.gada 20.decembra grozījumiem likumā "Par pievienotās vērtības nodokli". |
| 2.Pašreizējā situācija un problēmas |  Ar MK 2009.gada 15.decembra noteikumu Nr.1418 „Valsts aizsardzības militāro objektu un iepirkumu centra nolikums” 2.6.apakšpunktu Valsts aizsardzības militāro objektu un iepirkumu centram (turpmāk - Centrs) ir noteikta funkcija - publisko pakalpojumu sniegšana Aizsardzības ministrijai (turpmāk- AM) un tās padotībā esošām iestādēm, Nacionālajiem bruņotajiem spēkiem, turpmāk – NBS (turpmāk kopā saukta – AM sistēma), kā arī privātpersonām saistībā ar viesnīcas un sporta kompleksa izmantošanu. Savukārt ar iepriekšminētā normatīvā akta 4.2.punktu Centram ir noteiktas tiesības sniegt maksas pakalpojumus un iekasēt maksu par sniegtajiem pakalpojumiem saskaņā ar tiesību aktiem. Pašreiz Centra sniegto maksas pakalpojumu veidu un izcenojumu nosaka MK 2009.gada 22.decembra noteikumi Nr.1564 „Noteikumi par Valsts aizsardzības militāro objektu un iepirkumu centra sniegto publisko maksas pakalpojumu cenrādi” (turpmāk – Cenrādis). Cenrāža pielikuma 1. un 2.punktā minētos pakalpojumus Centrs sniedz ar mērķi nodrošināt NBS vajadzības, t.sk. profesionālā dienesta karavīru un NBS personālsastāva fiziskās sagatavotības uzturēšanu, pilnveidošanu un iespēju efektīvi un kvalitatīvi sagatavoties ikgadējo normatīvu izpildei. Centra publiskie pakalpojumi tiek sniegti, pirmkārt, ievērojot NBS un AM sistēmas pieprasījumu pēc pakalpojuma. Publisko pakalpojumu sniegšana ārpus AM sistēmas ietvariem ir nepieciešama, lai varētu nodrošināt viesnīcas un sporta zāles noslodzi laikā, kad tās nav noslogotas AM sistēmas vajadzībām. Līdz ar to šādā veidā tiek nodrošināta valsts budžeta līdzekļu efektīva izmantošana, daļu izdevumu kompensējot ar ieņēmumiem no privātā sektora.  Papildus iepriekšminētajam Centrs sniedz arī Cenrāža pielikuma 4.punktā minēto pakalpojumu - nodrošina NBS profesionālā dienesta karavīrus ar dienesta dzīvojamām telpām Cenrādī norādītajos AM valdījumā un Centra bilancē un apsaimniekošanā esošajos nekustamajos īpašumos. Saskaņā ar MK 2011.gada 3.maija noteikumu Nr.333 „Kārtība, kādā plānojami un uzskaitāmi ieņēmumi no maksas pakalpojumiem un ar šo pakalpojumu sniegšanu saistītie izdevumi, kā arī maksas pakalpojumu izcenojumu noteikšanas metodika un izcenojumu apstiprināšanas kārtība” 18.1.punktu grozījumus maksas pakalpojumu cenrādī iestāde izdara, ja ir izdarīti grozījumi normatīvajos aktos vai mainījušies apstākļi, kas ietekmē iestādes sniedzamo pakalpojumu klāstu, bet saskaņā ar 18.2.punktu – ja būtiski mainījušās tiešās vai netiešās izmaksas, kuras veido maksas pakalpojumu izcenojumu. 2011.gada 23.novembrī tika pabeigta Centra bilancē un apsaimniekošanā esošā objekta NBS sporta kluba peldbaseina ēkas rekonstrukcijas 1.kārta. Saskaņā ar Sporta likuma 6.panta trešās daļas 2.punktu AM nodrošina karavīru vispārējo un speciālo profesionālo fizisko sagatavotību, savukārt, AM 2008.gada 23.maija noteikumu Nr.35-NOT „Karavīru fiziskās sagatavošanas noteikumi” 71.punkts paredz noteiktas fiziskās sagatavotības prasības karavīriem attiecībā uz peldēšanu. Ņemot vērā iepriekšminēto, ir nepieciešams papildināt Cenrādi ar jaunu pakalpojuma veidu - „peldbaseins” un tā izcenojumu.Arī šis pakalpojums tāpat kā pašreiz viesnīcas un sporta zāles pakalpojums tiks sniegts vispirms nodrošinot NBS un AM sistēmas pieprasījumu pēc pakalpojuma. Lai varētu nodrošināt peldbaseina noslodzi laikā, kad tas nav noslogots AM sistēmas vajadzībām, ir nepieciešams noteikt Centram tiesības sniegt publisko pakalpojumu ārpus sistēmas ietvariem. Tādejādi tiktu nodrošināta iespēja nepieciešamības gadījumā izmantot valsts budžeta līdzekļus efektīvi, daļu izdevumu kompensējot ar ieņēmumiem no privātā sektora.Pamatojoties uz 2010.gada 15.jūnija rīkojumu Nr.334 „Par Ārlietu ministrijas valdījuma esošā valsts nekustamā īpašuma nodošanu Aizsardzības ministrijas valdījumā”, ar 2010.gada 30. jūniju AM valdījumā un Centra bilancē un apsaimniekošanā tika nodots dzīvoklis Nr.15, Sporta ielā 1, Rīgā. Saskaņā ar Militārā dienesta likuma 55.panta trešo daļu profesionālā dienesta karavīru, ja nepieciešams, dienesta vietā aizsardzības ministra noteiktajā kārtībā apgādā ar AM valdījumā esošu dienesta dzīvojamo telpu. Saskaņā ar AM 2008. gada 6.marta noteikumu Nr.7 „Noteikumi par dienesta dzīvojamām telpām” 2.2. un 15.punktu dienesta dzīvojamās telpas karavīriem izīrē tā AM padotības iestāde, kurai tās ir nodotas bilancē un apsaimniekošanā. Līdz ar to ir nepieciešams Cenrādi papildināt ar jaunu pakalpojumu „Dienesta dzīvojamo telpu īre profesionālā dienesta karavīriem Aizsardzības ministrijas valdījumā esošajā nekustamajā īpašumā Sporta ielā 1 -15, Rīgā” un tā izcenojumu.Pašreiz Cenrāža pielikuma 4.2.punktā ir noteikta dienesta dzīvojamo telpu Caunas ielā 7, Cēsīs īres maksa - Ls 0,30 par vienu m2 mēnesī. Ņemot vērā to, ka komersants, kas veic nekustamā īpašuma Caunas ielā 7, Cēsīs, apsaimniekošanu ir paaugstinājis maksu par sniegtajiem apsaimniekošanas pakalpojumiem, ir pieaugušas Centra tiešās un netiešās izmaksas, salīdzinājumā ar Cenrāža pielikuma noteiktajā īres maksā iekļautajām tiešajām un netiešajām pakalpojuma izmaksām. Līdz ar to ir nepieciešams izdarīt izmaiņas Cenrāža pielikuma 4.2.punktā noteiktajā īres maksā un noteikt to Ls 0,46 par vienu m2 mēnesī. Atbilstoši 2010.gada 20.decembra grozījumiem likumā "Par pievienotās vērtības nodokli", kas stājās spēkā 2011.gada 1.janvārī, tika mainīta likuma 5.panta pirmā daļa, paaugstinot pievienotās vērtības nodokļa (turpmāk - PVN) standarta likmi līdz 22 %, kā arī 5.panta trešā daļā, paaugstinot PVN samazināto likmi līdz 12 % apmēram. Saskaņā ar MK 2011.gada 3.maija noteikumiem Nr.333 „Kārtība, kādā plānojami un uzskaitāmi ieņēmumi no maksas pakalpojumiem un ar šo pakalpojumu sniegšanu saistītie izdevumi, kā arī maksas pakalpojumu izcenojumu noteikšanas metodika un izcenojumu apstiprināšanas kārtība” 20.punktu, no nodokļu izmaiņām izrietoši grozījumi iestāžu cenrāžos ir veicami, ja šajā normatīvajā aktā tiek veikti grozījumi pēc būtības saskaņā ar šo noteikumu 18.punktu. Līdz ar to ir nepieciešams veikt attiecīgus grozījumus Cenrādī, precizējot publisko maksas pakalpojumu PVN apmērus un pakalpojuma izcenojumus atbilstoši piemērojamās PVN likmes izmaiņām. |
| 3.Saistītie politikas ietekmes novērtējumi un pētījumi | Nav |
| 4.Tiesiskā regulējuma mērķis un būtība | MK noteikumu projekts paredz papildināt MK 2009.gada 22.decembra noteikumu Nr.1564 „Noteikumi par Valsts aizsardzības militāro objektu un iepirkumu centra sniegto publisko maksas pakalpojumu cenrādi” pielikumu ar jauniem maksas pakalpojumiem – „peldbaseins” un „dienesta dzīvojamo telpu īre profesionālā dienesta karavīriem AM valdījumā esošajā nekustamajā īpašumā Sporta ielā 1-15, Rīgā”, paaugstināt dienesta dzīvojamo telpu Caunas ielā 7, Cēsīs, īres maksu atbilstoši Centra apsaimniekošanas izmaksu pieaugumam, kā arī precizēt publisko maksas pakalpojumu izcenojumus atbilstošas piemērojamās PVN likmes apmēram un izmaņām. Peldbaseina izmantošanai tiek piemērota 50 % atlaide Cenrāža 3.1.1., 3.1.2. un 3.3.apakšpunktos noteiktajām cenām pensionāriem un personām, kurām noteikta invaliditāte, lai nodrošinātu maksas pakalpojumu pieejamību sociāli mazaizsargātiem sabiedrības locekļiem.Peldbaseina izmantošanai no 1.maija līdz 31.augustam Centra noteikto akciju ietvaros tiek piemērota 25 % atlaide Cenrāža 3.1.1. un 3.1.2.apakšpunktā noteiktajām cenām, lai nodrošinātu peldbaseina maksimālu izmantošanu laika periodā, kad peldbaseina noslodze ir mazāka.  |
| 5.Projekta izstrādē iesaistītās institūcijas | AM |
| 6.Iemesli, kādēļ netika nodrošināta sabiedrības līdzdalība | Tiesību akta projekta būtība nosaka, ka nav nepieciešama sabiedrības līdzdalība. |
| 7.Cita informācija | Nav |
| III. Tiesību akta projekta ietekme uz valsts budžetu un pašvaldību budžetiem |
| **Rādītāji** | **2012. gads** | Turpmākie trīs gadi (tūkst. latu) |
| **2013** | **2014** | **2015** |
| Saskaņā ar valsts budžetu kārtējam gadam | Izmaiņas kārtējā gadā, salīdzinot ar budžetu kārtējam gadam | Izmaiņas, salīdzinot ar kārtējo (n) gadu | Izmaiņas, salīdzinot ar kārtējo (n) gadu | Izmaiņas, salīdzinot ar kārtējo (n) gadu |
| 1 | 2 | 3 | 4 | 5 | 6 |
| 1.Budžeta ieņēmumi: | 240 | 0 | 0 | 0 | 0 |
| 1.1.valsts pamatbudžets, tai skaitā ieņēmumi no maksas pakalpo-jumiem un citi pašu ieņēmumi | 240 | 0 | 0 | 0 | 0 |
| 1.2.valsts speciālais budžets |  |  |  |  |  |
| 1.3.pašvaldību budžets |  |  |  |  |  |
| 2.Budžeta izdevumi: | 240 | 0 | 0 | 0 | 0 |
| 2.1.valsts pamatbudžets | 240 | 0 | 0 | 0 | 0 |
| 2.2.valsts speciālais budžets |  |  |  |  |  |
| 2.3.pašvaldību budžets  |  |  |  |  |  |
| 3.Finansiālā ietekme: | 0 | 0 | 0 | 0 | 0 |
| 3.1.valsts pamatbudžets | 0 | 0 | 0 | 0 | 0 |
| 3.2.speciālais budžets |  |  |  |  |  |
| 3.3.pašvaldību budžets  |  |  |  |  |  |
| 4.Finanšu līdzekļi papildu izde­vumu finansēšanai (kompensējošu izdevumu samazinājumu norāda ar "+" zīmi) | X |  |  |  |  |
|  |  |  |  |
|  |  |  |  |
| 5.Precizēta finansiālā ietekme: | X |  |  |  |  |
| 5.1.valsts pamatbudžets |  |  |  |  |
| 5.2.speciālais budžets |  |  |  |  |
| 5.3.pašvaldību budžets  |  |  |  |  |
| 6.Detalizēts ieņēmumu un izdevu­mu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): |
| 6.1.detalizēts ieņēmumu aprēķins | Valsts aizsardzības militāro objektu un iepirkumu centra budžeta programmas 33.00.00 „Aizsardzības īpašumu pārvaldīšana” ieņēmumus un izdevumus no maksas pakalpojumiem 2012.gadam un turpmākajiem gadiem plānots palielināt par Ls 240000,00, t.sk. Ls 9828,40 no peldbaseina telpu iznomāšanas. Maksas pakalpojumu veids „Dienesta dzīvojamo telpu īre profesionālā dienesta karavīriem Aizsardzības ministrijas valdījumā esošajā nekustamajā īpašumā” neietekmēs valsts budžeta ieņēmumus un izdevumus turpmākajos gados.Pakalpojums AM, tās padotības iestāžu un NBS pārstāvjiem, pamatojoties uz NBS Sporta kluba izstrādātajiem un VAMOIC saskaņotajiem grafikiem (50 m celiņš grupai līdz 15 cilvēkiem, 1 stunda) neietekmēs valsts budžeta ieņēmumus, jo par šo pakalpojumu netiks maksāta nauda.Detalizētu ieņēmumu un izdevumu aprēķinu skatīt 3. un 4.pielikumā.Ieņēmumi no Valsts aizsardzības militāro objektu un iepirkumu centra sniegtajiem maksas pakalpojumiem tiks ieskaitīti Valsts aizsardzības militāro objektu un iepirkumu centra pamatbudžeta kontā (budžeta programma 33.00.00 „Aizsardzības īpašumu pārvaldīšana”) un tiks izlietoti izdevumu, kas saistīti ar maksas pakalpojumu sniegšanu, segšanai. |
| 6.2.detalizēts izdevumu aprēķins |
| 7.Cita informācija | Nav |

Anotācijas II, IV, V, VI, VII sadaļa – projekts šīs jomas neskar.

Aizsardzības ministrs A.Pabriks

Vīza: Aizsardzības ministrijas valsts sekretārs J.Sārts

27.04.2012. 8:22

E.Kalneniece

67300252, fakss 67300207

Elita.Kalneniece@vamoic.gov.lv

I.Krutova

67300216, fakss 67300207

Ilona.Krutova@vamoic.gov.lv